Document ID: 32009R1066

KOMISJONI MÄÄRUS (EÜ) nr 1066/2009,
5. november 2009,
millega kehtestatakse erimeetmed määruse (EÜ) nr 1329/2008 kohaselt sealiha eraladustamiseks antava abi suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
võttes arvesse komisjoni 20. augusti 2008. aasta määrust (EÜ) nr 826/2008, millega kehtestatakse ühiseeskirjad teatavatele põllumajandustoodetele eraladustusabi andmiseks, (2) eriti selle artikli 23 lõiget 3,
ning arvestades järgmist:
(1)
Olukorra uurimine näitab, et on olemas oht, et komisjoni 22. detsembri 2008. aasta määrusega (EÜ) nr 1329/2008 (millega võetakse vastu Ühendkuningriigi teatavas osas sealihaturul eraladustusabina kohaldatavad erakorralised toetusmeetmed) (3) kehtestatud sealiha eraladustusabi kavas osalemiseks esitatakse liiga palju taotlusi.
(2)
Seepärast tuleb määrusega (EÜ) nr 1329/2008 kehtestatud abikava rakendamine peatada ja lükata asjaomased taotlused tagasi.
(3)
Spekuleerimise vältimiseks peaks käesolev määrus jõustuma selle avaldamisele järgneval päeval,
ON VASTU VÕTNUD KÄESOLEVA MÄÄRUSE:
Artikkel 1
1. Käesolevaga peatatakse määruse (EÜ) nr 1329/2008 kohaldamine alates 8. novembrist 2009 kuni 13. novembrini 2009. Kõnealusel ajavahemikul esitatud lepingute sõlmimise taotlusi vastu ei võeta.
2. Alates 3. novembrist 2009 esitatud taotlused, mille vastuvõtmine oleks otsustatud käesoleva artikli lõikes 1 osutatud ajavahemikus, lükatakse tagasi.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. november 2009

Labels: 3
18
17
6